Schwanensee
Dr Schwaanesee (, Lebedinoje osero) isch äins vo de berüemtiste Ballett zur Muusig vom Pjotr Iljitsch Tschaikowski. Es ghöört zum Standardrepertuar vo klassische Ballettkompanie. Bsundrigs s Allegro Moderato us de Dänz vo de Schwään im 2. Akt isch in dr Choreografii vom Lew Iwanow zum Geegestand von e Hufe Parodie worde und isch doorum as dr Danz vo de vier chliine Schwään wit über s Publikum, wo sich für Ballett intressiert, uuse bekannt.

D Motiv 
S Libretto isch vom Wladimir Petrowitsch Begitschew, isch aber hüfig nöi gschriibe und abgänderet worde, so dass es Wersioone git, wo s Ändi seer underschiidlig cha si. D Saag vo dr verwunschene Schwaanebrinzässin, wo nume dur die woori Liebi cha erlööst wärde, isch bin e Hufe Völker bekannt.

Im Schwaanesee chömme e Hufe Motiv us verschidnige Määrli vor, bsundrigs das vo dr unglücklige verzauberete Prinzässin, wo dur d Liebi vom ene Brinz erlöst wird. Au s unglücklige Ändi vom ursprünglige Libretto isch s bekannte Määrlimotiv vom Schwaanemäitli oder au dr Schwaanejungfrau.

S Baasler Ballettwunder
Mit dr Uffüerig vom «Schwaanesee» am Baasler Stadttheater si dr Ballettmäister Waclaw Orlikowsky und d Ballettdrubbe vom Stadttheater in ganz Öiropa bekannt worde. Das isch dr Aafang vom sogenannte Baasler Ballettwunder gsi, wo dr Orlikowsky mit witere bedütende Choreografie zää Joorlang witergfüert het.

Litratuur 
 Thomas Kohlhase: Schwanensee in: Einführung in ausgewählte Werke Petr Il'ič Čajkovskijs, Schott, Mainz 1996, S. 13–31, ISBN 3-7957-0324-7 (= Čajkovskij-Studien, Band 2).

Weblingg 

 S vollständige Ballett uf YouTube
 Noote
 
 Bilder (JPEG)
 Bolschoi Ballett „Schwanensee“
 Galina Ulanova as Odette, in der Aufführung des Kirow-Balletts, aus den 1930ern.
 Wendy Whelan as Odile, in der Produktion des New York City Ballets „Swan Lake“, 2003.
 Zum Märchenkreis des Schwanenmädchen-Motivs: Illustrationen, Textversionen und Interpretationen zu Swan Maidens

Ballett